
	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu konsolidētā versija
7. Ja koku ciršana nepieciešama būvniecībai un būvprojekta minimālajā sastāvā, apliecinājuma kartē vai paskaidrojuma rakstā ir norādīti izcērtamie koki vai izcērtamo koku daudzums, būvvaldes izsniegtā būvatļauja vai paskaidrojumu raksta akcepts uzskatāms arī par būvniecības dokumentācijā minēto koku ciršanas atļauju, izņemot šo noteikumu 9. punktā minētajos gadījumos. Koku ciršanas atbilstību normatīvajiem aktiem izvērtē un šo noteikumu 23. punktā minētos zaudējumu aprēķina tā iestāde, kas izdod atļauju būvniecībai. Koku ciršanu atļauts uzsākt, ja būvatļaujā ir izdarīta atzīme par būvniecības uzsākšanas nosacījumu izpildi.
	Iebildums
Atbilstoši būvniecības normatīvajam regulējumam lūdzam svītrot vārdus "apliecinājuma kartē", savukārt vardus "atļauju būvniecībai" aizstāt ar vārdu "būvatļauju". Tāpat atbilstoši Informatīvajam ziņojumam par rīcības plānu administratīvā sloga mazināšanai nekustamo īpašumu attīstīšanas jomā lūdzam noteikumos paredzēt principus koku ciršanas kompensēšanai, papildu kompensācijai naudā paredzēt tiesības veikt citus kompensējošos pasākumus, piemēram iestādīt vietā vai citā vietā citus kokus.
Piedāvātā redakcija
-
	Andris Mālnieks (EM)

	2.
	Noteikumu konsolidētā versija
8. Ja koku ciršana nepieciešama derīgo izrakteņu ieguves īstenošanai un derīgo izrakteņu ieguves dokumentācijā ir minēta koku nociršana, zemes dzīļu izmantošanas licence vai bieži sastopamo derīgo izrakteņu ieguves atļauja ir uzskatāma arī par derīgo izrakteņu ieguves dokumentācijā minēto koku ciršanas atļauju, izņemot šo noteikumu 9. punktā minētajos gadījumos. Koku ciršanas atbilstību normatīvajiem aktiem izvērtē un šo noteikumu 23. punktā minētos zaudējumu aprēķina tā iestāde, kas izdod atļauju derīgo izrakteņu ieguvei.
	Iebildums
Atbilstoši Informatīvajam ziņojumam par rīcības plānu administratīvā sloga mazināšanai nekustamo īpašumu attīstīšanas jomā lūdzam noteikumos paredzēt principus koku ciršanas kompensēšanai, papildu kompensācijai naudā paredzēt tiesības veikt citus kompensējošos pasākumus, piemēram iestādīt vietā vai citā vietā citus kokus.
Piedāvātā redakcija
-
	Andris Mālnieks (EM)

	3.
	Noteikumu konsolidētā versija
10. Šo noteikumu 7., 8. un 9. punktā minētajā gadījumā nav nepieciešama šo noteikumu 4. punktā minētā pašvaldības atļauja. Ja koku ciršana paredzēta pilsētas vai ciema teritorijā, koku ciršanu var uzsākt pēc šo noteikumu 23. punktā minēto zaudējumu atlīdzināšanas.
	Iebildums
Atbilstoši Informatīvajam ziņojumam par rīcības plānu administratīvā sloga mazināšanai nekustamo īpašumu attīstīšanas jomā lūdzam noteikumos paredzēt principus koku ciršanas kompensēšanai, papildu kompensācijai naudā paredzēt tiesības veikt citus kompensējošos pasākumus, piemēram iestādīt vietā vai citā vietā citus kokus.
Piedāvātā redakcija
-
	Andris Mālnieks (EM)

	4.
	Noteikumu konsolidētā versija
11. Par koku ciršanu mežā ietilpstošos pārplūstošos klajumos un laucēs, kā arī mežam piegulošos un tajā ietilpstošos meža infrastruktūras objektos un purvos zemes īpašnieks katru gadu, pirms sākt koku ciršanu, paziņo Valsts meža dienestam. Paziņojumā norāda zemes vienības kadastra apzīmējumu un plānoto ciršanas apjomu.
	Iebildums
Punkts svītrojams, jo tas neatbilst deleģējumam.
Piedāvātā redakcija
-
	Andris Mālnieks (EM)

	5.
	Noteikumu konsolidētā versija
19. Šo noteikumu 4.2. un 4.11. apakšpunktā minētajā gadījumā pašvaldība atļauju koku ciršanai ārpus meža izsniedz pēc Dabas aizsardzības pārvaldes atzinuma saņemšanas. Dabas aizsardzības pārvalde atzinumu sniedz 10 darbdienu laikā pēc pašvaldības pieprasījuma saņemšanas. Ja 10 darbdienu laikā pēc pieprasījuma iesniegšanas iebildumi no Dabas aizsardzības pārvaldes nav saņemti, koku ciršanu uzskata par saskaņotu.
	Iebildums
Šo noteikumu 4.2. un 4.11. apakšpunktā minētajā gadījumā pašvaldība atļauju koku ciršanai ārpus meža izsniedz pēc Dabas aizsardzības pārvaldes atzinuma saņemšanas. Lūdzam pamatot 4.11. apakšpunkta iekļaušanu šajā noteikumu punktā.
Piedāvātā redakcija
-
	Andris Mālnieks (EM)

	6.
	Noteikumu konsolidētā versija
19.1 Šo noteikumu 4.2. un 4.11. apakšpunktā minētajā gadījumā, ja koku ciršana ārpus meža nepieciešama būvniecībai vai derīgo izrakteņu ieguves īstenošanai, šo noteikumu 7. un 8. punktā minēto atļauju izsniedz pēc Dabas aizsardzības pārvaldes atzinuma saņemšanas. Dabas aizsardzības pārvalde atzinumu sniedz 10 darbdienu laikā pēc kompetentās institūcijas pieprasījuma saņemšanas. Ja 10 darbdienu laikā pēc pieprasījuma iesniegšanas iebildumi no Dabas aizsardzības pārvaldes nav saņemti, koku ciršanu ārpus meža uzskata par saskaņotu.
	Iebildums
Lūdzam pamatot 4.11. apakšpunkta iekļaušanu šajā noteikumu punktā.
Piedāvātā redakcija
-
	Andris Mālnieks (EM)

	7.
	Noteikumu konsolidētā versija
4. Attiecīgās zemes īpašniekam vai tiesiskajam valdītājam nepieciešama pašvaldības atļauja koku ciršanai ārpus meža, ja kokus cērt:
	Priekšlikums
Lūdzam precizēt noteikumu projekta 4.punktu, ņemot vērā, ka 4.2., 4.3., 4.8., 4.9., 4.10. un 4.11. apakšpunktā minētie gadījumi var attiekties arī uz meža zemēm.
Piedāvātā redakcija
-
	Andris Mālnieks (EM)

	8.
	Noteikumu konsolidētā versija
6. Šo noteikumu 5.5.apakšpunktā minētajā gadījumā nocērtamo koku fotografē vismaz no trijiem skatu punktiem tā, lai būtu skaidri redzamas drošību ietekmējošās koka daļas (paceltas saknes, sašķelts, aizlūzis vai nolūzis stumbrs). Vismaz piecas darbdienas pēc koka nociršanas nav pieļaujama koka celma un, vēlams, arī stumbra daļu aizvākšana, lai pašvaldība varētu pārbaudīt koka bīstamības pamatotību.
	Priekšlikums
Iekavās dotais uzskaitījums būtu papildināms ar vārdu "piemēram".
Piedāvātā redakcija
-
	Andris Mālnieks (EM)

	9.
	Noteikumu konsolidētā versija
9. Aizsargājama koka nociršanai, koku ciršanai aizsargājamos dendroloģiskos stādījumos un aizsargājamo aleju teritorijās, kā arī īpaši aizsargājamās augu sugas koka un kā īpaši aizsargājamas sugas dzīvotnes reģistrēta koka nociršanai nepieciešama Dabas aizsardzības pārvaldes atļauja, kas izsniegta saskaņā ar normatīvajiem aktiem par īpaši aizsargājamām dabas teritorijām un sugu un biotopu aizsardzību.
	Priekšlikums
Lūdzam noteikt metodi, kā Dabas aizsardzības pārvalde aprēķina zaudējumus.
Piedāvātā redakcija
-
	Andris Mālnieks (EM)

	10.
	Noteikumu konsolidētā versija
18. Šo noteikumu 4.3. apakšpunktā minētajā gadījumā, ja vien koks neatrodas vietējās nozīmes kultūras pieminekļa teritorijā, pašvaldība atļauju koku ciršanai ārpus meža izsniedz pēc Nacionālās kultūras mantojuma pārvaldes atzinuma saņemšanas. Nacionālā kultūras mantojuma pārvalde atzinumu sniedz 10 darbdienu laikā pēc pašvaldības pieprasījuma saņemšanas. Ja 10 darbdienu laikā pēc pieprasījuma iesniegšanas nav saņemti iebildumi no Nacionālās kultūras mantojuma pārvaldes, koku ciršanu uzskata par saskaņotu.
	Priekšlikums
Lai nerastos atšķirīga noteikumu punkta interpretācija, lūdzam svītrot vārdus "ja vien koks neatrodas vietējās nozīmes kultūras pieminekļa teritorijā".
Piedāvātā redakcija
-
	Andris Mālnieks (EM)



